Vettel is Schumacher monogramjával száguld
Felipe Massa mellett a címvédő német pilóta is sisakján viseli kómában fekvő társuk nevének kezdőbetűit.
A négyszeres világbajnok Sebastian Vettelnek, a Red Bull német pilótájának a sisakján is látható a hétszeres vb-győztes, mesterséges kómában fekvő Michael Schumacher monogramja a hétvégi Forma-1-es szezonnyitó Ausztrál Nagydíjon.

A december 29-én síbalesetet szenvedett, 45 éves exversenyző nevének kezdőbetűi közvetlenül Vettel fejvédőjének sisakrostélya alatt kaptak helyet. A 26 éves címvédő régóta jó barátja Schumachernek, akit példaképének is tekint.

Vettelen kívül a brazil Felipe Massa, Schumacher korábbi ferraris csapattársa is olyan sisakban áll rajthoz az idénynyitón, amelynek tetején az “MS” monogram látható.

“Michael mindig velem van. Legyél nagyon erős, testvérem!” – írta a fejvédőről készült fotó alá Massa a twitter-oldalán.

Schumachert – aki 2012 végén vonult vissza véglegesen a Forma-1-től – a franciaországi Méribelben történt baleset után súlyos fejsérülésekkel szállították kórházba, kétszer megoperálták, azóta mesterséges kómában tartják, s január végén kezdték el a fokozatos felébresztését. Menedzsere, Sabine Kehm szerdán közölte, vannak apró jelek, amelyek reménykeltőek, és bizakodásra adnak okot.

A német pilóta tavaly december 29-én a franciaországi Méribelben síelés közben elesett, és sziklába verte a fejét. Azóta kómában van, azt követően is, hogy az orvosok már január vége óta elkezdték a felébresztését. Felépülésére szakértők szerint egyre fogy az esély.

Ahol a futball esze és szíve találkozik!

Válogatott írások a legjobbaktól.

Minden hónapban legalább 24 kiemelkedő színvonalú tartalom havi 990 forintért. Próbáld ki 490 forintért az első hónapban!

Ahogyan szerzőgárdánk összetétele ígéri, a legkülönfélébb műfajokban, témákban jelennek majd meg szövegek: lesznek elemzések, interjúk, kisprózák, riportok, lesznek hazai és nemzetközi témák, adat- és véleményalapú cikkek egyaránt.

Tartsatok velünk minél többen, hogy együtt alakíthassuk, építhessük az új magyar futballújságot, amely leginkább az írások nívójával és egyediségével akar kitűnni! Fizessetek elő, olvassatok, kövessetek minket, vitatkozzatok velünk, adjatok ötleteket! Várjuk ebbe a közösségbe mindazokat, akiknek a futball csak egy játék, s mindazokat, akiknek a futball több mint egy játék.

KIPRÓBÁLOM!
Forma-1